**Վիլլի Պեպ** (անգլ.՝ Willie Pep, ծննդյան անունը` Գուգլիերմո Պապալեո (իտալ.՝ Gugliermo Papaleo), սեպտեմբերի 19, 1922(1922-09-19), Հարթֆորդ - նոյեմբերի 23, 2006(2006-11-23)), ամերիկացի բռնցքամարտիկ։ Կիսաթեթևքաշային կարգում աշխարհի չեմպիոն (1942-1948, 1949-1950)։

1945 թվականին ճանաչվել է «Տարվա բռնցքամարտիկ» ըստ «Ռինգ» ամսագրի։

Պրոֆեսիոնալ կարիերա
-------------------

1940 թվականի հուլիսի 25-ին իր դեբյուտն է նշել պրոֆեսիոնալ ռինգում` միավորներով հաղթանակ տանելով 4 ռաունդանոց մենամարտում։

### Չեմպիոնական մենամարտ Չալկի Ռայթի հետ

1942 թվականի նոյեմբերի 20-ին «NYSAC» աշխարհի առաջնությունում մենամարտի է դուրս եկել կիսաթեթևքաշային կատեգորիայում՝ մրցելով Չալկի Ռայթի հետ։ 15-րդ ռաունդից հետո բոլոր դատավորները մրցանակը տվել են Պեպին՝ 10-4 и 11-4 (երկու անգամ)։

1943 թվականի մարտի 19-ին թեթևքաշային կատեգորիայում միավորներով պարտվել է աշխարհի նախկին չեմպիոն Սեմմի Անհոտտին։ Դատավորների հաշիվը եղել է 6-4 և 5-4 (երկու անգամ)։ Պեպի տիտղոսը չի խաղարկվել։ Վիլլիի համար այդ պարտությունը դարձել է առաջինը կարիերայում (63-րդ մենամարտ)։

1943 թվականի հուլիսի 8-ին միավորներով հաղթել է Սել Բարտոլոյին և պաշտպանել է աշխարհի չեմպիոնի տիտղոսը։

1944 թվականի հուլիսի 17-ին աշխարհի առաջնությունում հաղթել է Մանուել Օրտիսայի՝ գերթեթևքաշային կարգում։ Բոլոր դատավորները հաղթանակը տվել են Պեպին՝ 94-91, 98-94, 98-92։ Երկու բռնցաքամարտիկների տիտղոսները չեն խաղարկվել։

### Երկրորդ մենամարտ Չալկի Ռայթի հետ

1944 թվականի սեպտեմբերի 29-ին՝ Չալկի Ռայթի դեմ մենամարտում պաշտպանել է իր տիտղոսը։ Հաղթել է միավորներով՝ դատավորների միաձայն լուծմամբ։

1944 թվականի դեկտեմբերի 5-ին երրորդ անգամ հանդիպել է Չալկի Ռայթի հետ։ Հաղթել է միավորներով։ Մենամարտը եղել է ոչ տիտղոսային։

1945 թվականի փետրվարի 19-ին միավորներով հաղթել է Ֆիլ Տերրանովին և պաշտպանել է տիտղոսը։ Դատավորների հաշիվը եղել է 10-3, 10-5, 12-2։

### Միավորված մենամարտ Սել Բարտոլոյի հետ

1946 թվականի հունիսի 7-ին միավորված մենամարտում հանդիպել է «NBA» վարկածով կիսաթեթևքաշային կարգի չեմպիոն Սել Բարտոլոյի հետ։ Դա բռնցքամարտիկների երրորրդ հանդիպումն է եղել։ Պեպը 12-րդ մենամարտում նոկաուտի է ենթարկել իր հակառակորդին։

1946 թվականի նոյեմբերի 27-ին չորրորդ անգամ հանդիպել է Չալկի Ռայթի հետ։ Արդեն 3-րդ մենամարտում նոկաուտել է հակառակորդին։

1947 թվականի օգոստոսի 22-ին՝ 12-րդ ռաունդում, նոկաուտի է ենթարկել Ջեկ Լոսին և պաշտպանել է տիտղոսը։

1948 թվականի փետրվարի 24-ին՝ 10-րդ ռաունդում, նոկաուտով հաղթել է կուբացի Ումբերտո Սիերրին և պաշտպանել է տիտղոսը։

1948 թվականի սեպտեմբերի 10-ին Պադդի Դեմարկոյին հաղթել է միավորներով։ Դատավորների հաշիվը եղել է 5-3, 8-2, 6-3։ Պեպի տիտղոսը չի խաղարկվել։

### Տիտղոսի կորուստ Սենդի Սադդլերի հետ մենամարտում

1948 թվականի հոկտեմբերի 29-ին պաշտպանել է աշխարհի չեմպիոնի տիտղոսը կիսաթեթևքաշային կատեգորիայում։ Հակառակորդը Սենդի Սադդլերն էր։ Նոկաուտով պարտվել է 4-րդ ռաունդում և կորցրել է տիտղոսը։ Դա եղել է առաջին վաղաժամ պարտությունը Պեպի համար։

### Սենդի Սադդլերի հետ երկրորդ մենամարտ

1949 թվականի փետրվարի 11-ին երկրորդ անգամ հանդիպել է Սադդլերի հետ։ Մենամարտը տևել է մինչև ժամանակի ավարտը (15 ռաունդ)։ Պեպը հաղթել է և հետ է բերել տիտղոսը։ Դատավորների հաշիվը եղել է 10-5, 9-5, 9-6։ Մենամարտը ճանաչվել է «Տարվա մենամարտ»՝ ըստ «Ռինգ» ամսագրի։

1949 թվականի սեպտեմբերի 20-ին պաշտպանել է տիտղոսը էդդի Կոմպի դեմ մենամարտում։ 7-րդ ռաունդում նոկաուտի է ենթարկել հավակնորդին։

1950 թվականի հունվարի 16-ին պաշտպանել է տիտղոսը` 5-րդ ռաունդում նոկաուտի ենթարկելով Չարլի Ռիլին։

1950 թվականի մարտի 17-ին միավորներով հաղթել է Ռեյ Ֆամեչոնին և պաշտպանել է տիտղոսը։ Մրցավարների հաշիվը եղել է 10-3, 12-3, 9-3։

### Սենդի Սադդլերի հետ երրորդ մենամարտ

1950 թվականի սեպտեմբորի 8-ին երրորդ անգամ հանդիպել է Սենդի Սադդլերի հետ։ Պեպը 7-րդ ռաունդից հետո չի կարողացել շարունակել մենամարտը, քանի որ ուսը հոդախախտվել է։ Հաղթող և նոր չեմպիոն է հայտարարվել Սադդլերը։ Հարկավոր է նշել, որ Վիլլին հաղթում էր ըստ բոլոր մրցավարների քարտերի։

### Սենդի Սադդլերի հետ չորորրդ մենամարտ

1951 թվականի սեպտեմբերի 26-ին չորորրդ անգամ հանդիպել է Սենդի Սադդլերի հետ։ Սադդլերը հանդես է եկել որպես աշխարհի կիսաթեթևքաշային կարգի չեմպիոն։ Սադդլերը հաղթել է։

Կարիերայի ավարտից հետո
----------------------

Աշխատել է որպես մրցադատավոր։

Մահացել է 2006 թվականի նոյեմբերի 23-ին՝ ծերանոցում, Ալցհայմերի հիվանդության և բռնցքամարտիկների էնցեֆալոպատի հետևանքով։

Ընտանիք
-------

Եղբայր Նիկ Պապալեոն է։

Կինը Բարբարա Պապալեոն է։

Վիլլին ունի 7 երեխա (4 հարազատ և 3 խորթ)։ Հարազատ երեխաներն են՝ Մարի, Բիլլի կրտսեր, Մայքլ և Մելիսսա Պապալեոները։ Խորթ երեխաներն են՝ Էյփրիլ, Էլ Ջեյ և Հոլլի Միլլեր։

Ճանաչում
--------

* 1963 թվականին ներառվել է «Ռինգ» ամսագրի փառքի սրահում։
* 1981 թվականին ներառվել է Բռնցքամարտի համաշխարհային փառքի սրահում։
* 1990 թվականին ներառվել է Բռնցքամարտի միջազգային փառքի սրահում։
* 2010 թվականին ներառվել է Ֆլորիդա նահանգի բռնցքամարտի փառքի սրահում։
* 1975 թվականին «Ռինգ» ամսագիրը Պեպին երրորդ տեղն է հատկացրել կիսաթեթևքաշային կարգի մեծագույն բռնցքամարտիկների շարքում։
* 1994 և 2002 թվականներին «Ռինգ» ամսագիրը Պեպին առաջին տեղն է տվել կիսաթեթևքաշային կարգի մեծագույն բռնցքամարտիկների շարքում։

Ծանոթագրություններ
------------------

1. 1 2 3 4  *Milbert N. F.* Encyclopædia Britannica
2. 1 2
3. ↑  «Willie Pep vs. Joey Marcus».
4. ↑  «Chalky Wright vs. Willie Pep (1st meeting)».
5. ↑  «The Lewiston Daily Sun - Nov 21, 1942».
6. ↑  «Sammy Angott vs. Willie Pep».
7. ↑  «Reading Eagle - Mar 19, 1943».
8. ↑  «Ottawa Citizen - Mar 19, 1943».
9. ↑  «Spokane Daily Chronicle - Mar 20, 1943».
10. ↑  «Eugene Register-Guard - Mar 21, 1943».
11. ↑  «Willie Pep vs. Sal Bartolo (2nd meeting)».
12. ↑  «The Miami News - Jun 9, 1943».(չաշխատող հղում)
13. ↑  «Willie Pep vs. Manuel Ortiz».
14. ↑  «Willie Pep vs. Chalky Wright (2nd meeting)».
15. ↑  «The Milwaukee Journal - Sep 30, 1944». Արխիվացված է օրիգինալից 2016 թ․ մայիսի 27-ին.
16. ↑  «Willie Pep vs. Chalky Wright (3rd meeting)».
17. ↑  «The Montreal Gazette - Dec 6, 1944».
18. ↑  «Willie Pep vs. Phil Terranova».(չաշխատող հղում)
19. ↑  «Willie Pep vs. Sal Bartolo (3rd meeting)».
20. ↑  «The Montreal Gazette - Feb 25, 1946».
21. ↑  «Reading Eagle - Jun 7, 1946».
22. ↑  «Berkeley Daily Gazette - Jun 8, 1946».
23. ↑  «Willie Pep vs. Chalky Wright (4th meeting)».
24. ↑  «The Milwaukee Journal - Nov 27, 1946». Արխիվացված է օրիգինալից 2016 թ․ մայիսի 27-ին.
25. ↑  «Fight:21040».
26. ↑  «Willie Pep vs. Humberto Sierra».(չաշխատող հղում)
27. ↑  «Fight:21056».
28. ↑  «Willie Pep vs. Sandy Saddler (1st meeting)».
29. ↑  «The Lewiston Daily Sun - Oct 30, 1948».
30. ↑  «Sandy Saddler vs. Willie Pep (2nd meeting)».
31. ↑  «The Lewiston Daily Sun - Feb 11, 1949».
32. ↑  «Lodi News-Sentinel - Feb 12, 1949».
33. ↑  «Willie Pep vs. Eddie Compo».(չաշխատող հղում)
34. ↑  «Willie Pep vs. Charley Riley».(չաշխատող հղում)
35. ↑  «Willie Pep vs. Ray Famechon».
36. ↑  «Willie Pep vs. Sandy Saddler (3rd meeting)».
37. ↑  «The Spokesman-Review - Sep 8, 1950».
38. ↑  «The Milwaukee Journal - Sep 9, 1950». Արխիվացված է օրիգինալից 2016 թ․ հունիսի 1-ին.
39. ↑  «Sandy Saddler vs. Willie Pep (4th meeting)».
40. ↑  «Beaver Valley Times - Sep 27, 1951».
41. ↑  «Pittsburgh Post-Gazette - Sep 27, 1951».
42. ↑  «Pittsburgh Post-Gazette - Oct 6, 1951».
43. ↑  «Рекорд в качестве рефери».
44. ↑  «Pep's Name Should Grace Front Street».
45. ↑  «Профессор защиты». Արխիվացված է օրիգինալից 2016 թ․ մարտի 4-ին.
46. ↑  «Papaleo, William ``willie Pep*»*. Արխիվացված է օրիգինալից 2016 թ․ օգոստոսի 8-ին.

Արտաքին հղումներ
----------------

* Ռեկորդը Boxrec.com կայքում
* Պրոֆիլը findagrave.com կայքում(անգլ.)
* *James B. Roberts, Alexander G. Skutt* The Boxing Register: International Boxing Hall of Fame Official Record Book. — McBooks Press, 2006. — 782 с. — ISBN 1590131215

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BoxRec · Find A Grave |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LCCN: no2015034882 · VIAF: 315534165 · WorldCat VIAF: 315534165 |

 |